[{"text_idx": "#000000", "text": "Diddanwch eich plant dros yr haf gyda Tric a Chlic!"}, {"text_idx": "#000001", "text": "Gyda gwyliau\u2019r haf ar y gorwel, dyma gyfle i\u2019ch atgoffa bod gennym bopeth sydd ei angen arnoch er mwyn diddanu eich plant ar ein gwefan Tric a Chlic!"}, {"text_idx": "#000002", "text": "Mae\u2019r detholiad o adnoddau sydd gennym yn ddelfrydol ar gyfer annog plant i ymarfer eu sgiliau ffoneg. Boed yn ganeuon i\u2019w canu gyda\u2019ch gilydd, gemau i\u2019w gwneud a\u2019u chwarae ar ddiwrnod gwlyb neu beth am wylio ambell bodlediad byr gan Eirian Lloyd Jones awdures y rhaglen."}, {"text_idx": "#000003", "text": "Gall y cyfnod hwn deimlo\u2019n hir, felly dyma rhai syniadau i chi o weithgareddau hwyliog a syml y gallwch chi wneud adref gyda\u2019ch plentyn er mwyn eu hannog i ddod yn ddarllenwyr ac ysgrifenwyr rhugl a hyderus!"}, {"text_idx": "#000004", "text": "Beth am ymarfer ffurfio llythrennau/geiriau yn y tywod, neu gan ddefnyddio sialc, paent, clai neu hyd yn oed sebon siafio."}, {"text_idx": "#000005", "text": "Oeddech chi\u2019n gwybod bod sampl o weithgareddau ar ein gwefan o\u2019n pecyn rhieni digidol. Gallwch ddod o hyd i\u2019r pecyn cyflawn ar ein siop ar-lein. Beth am argraffu ein ge\u0302m dis llythrennau o\u2019r wefan. Mae\u2019r gemau y gallwch chi ei chwarae gyda\u2019r dis yn ddiddiwedd! Beth am daflu\u2019r dis gan ddweud y sain/gair. Taflu\u2019r dis ac yna ffurfio\u2019r llythyren ar rolyn mawr o bapur neu fwrdd du. Beth am osod her a newid y llythrennau am eiriau ar y dis?"}, {"text_idx": "#000006", "text": "Chwarae gemau cyfateb \u2013 llythyren a llythyren, llythyren a llun, llun a llun neu gair a llun."}, {"text_idx": "#000007", "text": "Mae plant hyd yn oed yn mwynhau chwarae gemau her syml gyda llythrennau magnetig!"}]